**Pædagogmedhjælper til Børnehuset Borris**

*Brænder* du for at arbejde med børn i 0-6-årsalderen?

*Falder det dig naturligt* at yde omsorg samt skabe tryghed gennem nærhed og nærvær?

*Så er det lige dig* – som vi mangler i Børnehuset Borris.

Vi søger 1 pædagogmedhjælper i et barselsvikariat med start 20.10.2025 eller snarest derefter.

Stillingen er i Børnehusets vuggestuegruppe med en ugentlig arbejdstid på 37 timer.

Arbejdstiden vil ligge i tidsrummet 6:15 til 16:45.

Børnehuset Borris er en del af Borris Helhed med dagpleje, vuggestue, børnehave, skole og SFO.

Børnehaven består af tre aldersopdelte grupper med pt. 61 børn i alderen 2,10 til 6 år.

Derudover er der en Vuggestue med pt. 18 børn i alderen 0 til 2,10 år.

Borris er en landsby tæt på Skjern. Vi har nogle skønne naturområder i nær gåafstand, en stor og indbydende legeplads og spændende lege- og læringsmiljøer indenfor.

**Dine primære arbejdsområder er:**

* At deltage aktivt i børnenes leg og følge deres initiativer.
* At bidrage til at fremme børnefællesskaber.
* At være med til at planlægge og udføre pædagogiske aktiviteter.
* At skabe et trygt, omsorgsfuldt og udviklende læringsmiljø.
* At indgå i et tæt samarbejde med det øvrige pædagogiske personale.

**Vi forventer af vores nye pædagogmedhjælper:**

* At du er omsorgsfuld og nærværende.
* At du er stabil, engageret og har lyst til at lære nyt.
* At du har overblik, situationsfornemmelse og er der, hvor børnene er.
* At du formår at kommunikere roligt og ordentligt, også i konfliktsituationer.
* At du kan være tydelig, tør tage initiativ og kan handle på egen hånd.
* At du er åben og kontaktsøgende både overfor børn, forældre og kollegaer.
* At du er robust og har masser af gå på mod.
* At du er fleksibel og omstillingsparat.

.

**Vi tilbyder:**

* Skønne børn og engagerede forældre.
* Fagligt dygtige kollegaer der brænder for deres arbejde, har humor og føler arbejdsglæde.
* En hverdag med grin, leg og læring.
* Mulighed for at lære en masse nyt og for at få pædagogisk og praktisk medansvar.

Ansøgningsfrist er søndag den 12. oktober 2025.

Ansættelsessamtaler forventes afholdt løbende.

Vil du høre mere om stillingen, er du velkommen til at kontakte dagtilbudsleder Anita Østergaard Jørgensen på tlf. 99742695 eller 23621773.

Løn og ansættelse efter gældende overenskomst. Der indhentes børneattest.

Læs mere om Børnehuset i Borris på: [www.borris-skole.aula.dk](http://www.borris-skole.aula.dk)